Document ID: 32006D0675

NÕUKOGU OTSUS 2006/675/ÜVJP,
10. august 2006,
mis käsitleb Šveitsi Konföderatsiooni panust Kongo Demokraatlikus Vabariigis tegutsevat ÜRO missiooni (MONUC) valimisprotsessi ajal toetavasse Euroopa Liidu sõjalisse operatsiooni (operatsioon EUFOR RD Congo)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 13 lõiget 3,
ning arvestades järgmist:
(1)
Poliitika- ja julgeolekukomitee võttis 30. mail 2006 kooskõlas asutamislepingu artikli 25 kolmanda lõiguga ja tulenevalt nõukogu 27. aprilli 2006. aasta ühismeetme 2006/319/ÜVJP (Kongo Demokraatlikus Vabariigis tegutsevat ÜRO missiooni (MONUC) valimisprotsessi ajal toetava Euroopa Liidu sõjalise operatsiooni kohta) (1) artikli 10 lõikest 2 vastu otsuse MONUC SPT/1/2006 (2) ning otsuse MONUC SPT/2/2006. (3)
(2)
Šveitsi Konföderatsiooni panust käsitlevate ELi operatsiooni ülema ja Euroopa Liidu Sõjalise Komitee (ELSK) soovituste põhjal tuleks Šveitsi Konföderatsiooni panus heaks kiita.
(3)
Kooskõlas Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikliga 6 ei osale Taani Euroopa Liidu kaitsepoliitilise tähendusega otsuste ja meetmete väljatöötamises ning rakendamises,
ON TEINUD JÄRGMISE OTSUSE:
Artikkel 1
1. Šveitsi Konföderatsiooni pakkumine panustada operatsiooni EUFOR RD Congo kiidetakse käesolevaga heaks.
2. Tulevikus on Šveitsi Konföderatsioon esindatud otsusega MONUC SPT/2/2006 asutatud panustajate komitees.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 10. august 2006

Labels: 18
15
5